CELEX: 62008TN0107
Language: lt
Date: 2008-02-28 00:00:00
Title: Byla T-107/08 2008 m. vasario 28 d. pareikštas ieškinys byloje TNC Kazchome ir ENRC Marketing prieš Tarybą ir Komisiją

9.5.2008   
            
            
               LT
            
            
               Europos Sąjungos oficialusis leidinys
            
            
               C 116/23
            
         2008 m. vasario 28 d. pareikštas ieškinys byloje TNC Kazchome ir ENRC Marketing prieš Tarybą ir Komisiją
   
   (Byla T-107/08)
   (2008/C 116/43)
   Proceso kalba: anglų
   Šalys
   
      Ieškovės: kapitalo bendrovė „Transnational Company Kazchrome“TNC Kazchome (Actobe, Kazachstanas) ir ENRC Marketing AG (Klotenas, Šveicarija), atstovaujamos advokatų L. Ruessmann ir A. Willems
   
      Atsakovės: Europos Sąjungos Taryba ir Europos Bendrijų Komisija
   Ieškovių reikalavimai
   
               —
            
            
               Panaikinti ginčijamą reglamentą tiek, kiek jis nustato antidempingo priemones ieškovių gaminamo ir parduodamo silikomangano importui.
            
         
               —
            
            
               Nurodyti solidariai atsakingoms Tarybai ir Komisijai atlyginti žalą, priskaičiavus palūkanas, kurią jos patyrė dėl neteisėto proceso iniciavimo, faktinių klaidų, klaidingo vertinimo, įskaitant dėl Komisijos pagrindinių Bendrijos teisės principų pažeidimo ir neteisėtai priimto Tarybos reglamento (EB) Nr. 1420/2007.
            
         
               —
            
            
               Priteisti iš Komisijos ir Tarybos bylinėjimosi išlaidas.
            
         
               —
            
            
               Nurodyti Komisijai padengti savo bylinėjimosi išlaidas ir solidariai padengti ieškovių bylinėjimosi išlaidas, kurių nepadengė Taryba.
            
         Ieškinio pagrindai ir pagrindiniai argumentai
   Ieškovės, kurios yra atitinkamai silikomangano gamintojos ir eksportuotojos į Europos Sąjungą, siekia panaikinti 2007 m. gruodžio 4 d. Tarybos reglamentą (EB) Nr. 1420/2007, nustatantį galutinį antidempingo muitą importuojamam Kinijos Liaudies Respublikos ir Kazachstano kilmės silikomanganui ir nutraukiantį tyrimą dėl importuojamo Ukrainos kilmės silikomangano (1).
   Savo ieškiniui pagrįsti ieškovės nurodo, kad atsakovės įtraukdamos į antidempingo tyrimą Kazachstaną ir jo netaikydamos Indijos atžvilgiu; atmesdamos ieškovių argumentą, kad jos veikia kaip vienas ūkio subjektas; nustatydamos ieškovėms eksporto kainą; įvertindamos, ar Kazachstano kilmės silikomangano importas padarė žalos Bendrijos pramonei ir žalos dydį; atliekant šį vertinimą ir Bendrijos intereso vertinimą, importą iš Kazachstano įtraukdama prie importo iš Kinijos, padarė akivaizdžių vertinimo klaidų, pažeidė pagrindinį reglamentą (2) ir nenurodė motyvų, kaip tai numatyta EB 253 straipsnyje.
   Ieškovės tvirtina, kad Bendrijos institucijos, be kita ko, nesuteikdamos ieškovėms teisės susipažinti su informacija, susijusia su Bendrijos institucijų išvadomis ir atmesdamos ieškovių įsipareigojimo pasiūlymą, pažeidė ieškovių teisę būti išklausytomis bei gero administravimo, teisėtų lūkesčių apsaugos, nediskriminavimo ir proporcingumo principus.
   
      (1)  OL 2007, L 317, p. 5.
   
      (2)  1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (OL 1996, L 56, p. 1).